Neuropsihijatrijska bolnica Dr. Ivan Barbot
<s>Neuropsihijatrijska bolnica Dr. Ivan Barbot Popovača, hrvatska specijalna bolnica u Popovači.</s><s>Nalazi se na rubu grada, u Jelengradskoj ulici 1, na putu prema Podbrđu.</s>

<s>Povijest 
Osnovao ju je 1934. dr Ivan Barbot.</s><s>Barbotov utjecaj učinio je da ovdje bude odjel za kronične bolesnike Beogradske državne bolnice za duševne bolesti.</s><s>Izabrana je lokacija na ruševinama starog grada Moslavine, na bivšem vlastelinskom imanju grofova Erdödya.</s><s>Prvih godina bolnica je azilne vrste, u koju su se slali kronični psihijatrijski bolesnici.</s><s>Najčešće dijagnoze primljenih bile su shizofrenija, oligofrenija, epilepsija, progresivna paraliza, demencija i psihopatijaa.</s><s>Također su liječili djecu s poteškoćama u razvoju.</s><s>Godišnji kapacitet smještaja i liječenja bio je nekoliko stotina psihijatrijskih bolesnika.</s><s>Prvi bolesnici stigli su još prije.</s><s>1. studenoga 1933. godine u tzv. Veliki dvorac pristigli su prvi bolesnici iz Psihijatrijske bolnice u Beogradu.</s><s>1934. godine je došla skupina od oko 140 bolesnika s medicinskim, tehničkim i  administrativnim osobljem.</s><s>Sljedećih godina proširena je kupnjom drugih objekta (dvoraca).</s>

<s>Sukladno koncepciji koju je primarijus Barbot zastupao, bolesnici su aktivno uključeni u sustav gospodarenja unutar psihijatrijske ustanove te je prevladavala terapija radom kao rehabilitacijski postupak i način liječenja.</s><s>Osiguralo se hranu za prehranu hospitaliziranih bolesnika, a na ekonomiji bolnice posadili su voćnjake i vinograde.</s>

<s>1940. godine odvojilo se odjeljenje u Moslavini ­od matične beogradske bolnice i osamostalilo pod nazivom Bolnica za umobolne u Moslavini.</s><s>Dr Ivan Barbot otišao je iz Beograda i postao prvi ravnatelj popovačke bolnice.</s>

<s>Iz depandanse beogradske bolnice popovački je odjel izrastao u drugome svjetskom ratu u Bolnicu za umobolne.</s><s>Zbrinjavala je u tom vremenu ranjenike i ostale bolesnike.</s><s>Ilegalno je pomagala partizane, ispomažući preko veza partizanske bolnice u šumama Moslavačke gore.</s><s>Popovačka bolnica dala je sigurnost tada proganjanim liječnicima Židovima.</s><s>Cijelo vrijeme jedini stalni liječnik bio je dr Ivan Barbot.</s><s>Na ispomoć su povremeno dolazili liječnici iz Vrapča.</s><s>I poslije rata bolnica nosila se s oskudnošću osoblja, pa je prvih poslijeratnih godina bolničko osoblje bilo priučeno.</s>

<s>Godine 1957. osnovan je biokemijsko hematološki laboratorij kao samostalna radna jedinica u sklopu bolnice.</s>

<s>Bolnica se poslije zvala Bolnica za živčane i duševne bolesti Moslavina – Popovača i Neuropsihijatrijska bolnica.</s><s>Od 1974. godine službeno je ime Neuropsihijatrijska bolnica dr. Ivan Barbot u Popovači, u znak priznanja svom osnivaču i tvorcu dru Ivanu Barbotu.</s>

<s>U Domovinskom ratu funkcionirala je u ratnim uvjetima uzbuna, zamračenja i odlazaka u skloništa, premda nije bila na području neposredne ratne opasnosti.</s><s>Ipak, bojišnice na Banovini i zapadnoj Slavoniji odakle su stalno odjekivale detonacije bile su stalno upozorenje na moguće pomicanje ratišta bliže što je pridonosilo stresnim i tjeskobnim uvjetima.</s><s>Ratnih godina organizirana je kao ratna bolnica i uz redovne primila je stotine psihijatrijskih pacijenata iz bolnica iz ratom izravno zahvaćenih bolnica Pakraca, te Mostara i Jakeša u BiH.</s><s>Uz rad u ustanovi, osoblje je bilo u redovima HV kao vojnici ili u sanitetu na području Hrvatske Dubice, Jasenovca, Novske, Kutine i dr. Osim rada s psihijatrijskim bolesnicima, preveniralo se i liječilo psihičke reakcije u izvanrednim uvjetima, radilo se prognanim i izbjeglim osobama u bolnici, prognaničkim naseljima te ustanovama u kojima su liječeni i rehabilitirani ranjenici.</s>

<s>Organizacija 
Bolnica ima odjele za biologijsku psihijatriju, alkoholizam i ostale ovisnosti, socijalnu psihijatriju, forenzičku psihijatriju., gerontopsihijatriju, psihosomatsko liječenje, psihoterapiju s dnevnom bolnicom, hitnog bolničkog prijama i patologije.</s>

<s>Izvori</s>

<s>Popovača
Psihijatrija
Bolnice u Hrvatskoj</s>

